Wiracarita Gilgames

jmpl
Wiracarita Gilgamesh ("Epik Gilgamesh"; "Epos Gilgamesh") panèka puisi epik ḍâri Mesopotamia kuno, sè è yangghâp mènangka karjâ sastra signifikan palèng awwâl bân teks kâaghâmaan palèng tuwah kâḍuwâ sè selamât samarèna Teks Piramida. Sejarah sastrawi kennal Gilgamesh molaè ḍâri 5 puisi bhâsa Sumeria sè ètolès ra-kèra taon 2100 SM. Bhân-sabbhân carèta inḍepènden è kalèma' puisi kasebbhut pas èghuna'aghi mènangka bahan sombher è èpik ghâbungan ḍâlam bhâsa Akkadia. Vèrsi sè ḍâ'-aḍâ' sè selamât ḍâri ghâbhungan èpik ghâpanèka è kennal mènangka vèrsi "Babilonia lajuh" sè ḍâri abaḍ ka 18 SM, èberri' bhul-ombhul Shūtur eli sharrī ("Nyalep Sakabbhina Rajhâ"). coma sâbâgiyân kenni' ḍâri tablèt vèrsi nèkah sè selamât bân bisa ètemmo. 

Sâparo carèta panèka pârkara Gilgamesh, rato Uruk; bân Enkidu, orèng alas sè ècèpta'aghi sareng ḍèwa ka'angghuy nyegghâ pânyèksa'an Gilgamesh ḍâ' orèng Uruk. Sa'ellana Enkidu ḍhâḍḍhi lebbi anḍi' aḍhâb lèbât inisiasi sèks sareng Shamhat, senno' soccè, Enkidu ajhâlân ka Uruk, ka'angghuy nyegghâ Gilgamesh ḍâri apa sè èyangghep Enkidu mènangka praktèk sè ta' anḍi' aḍhâb èngghi panèka abâdâhaghi hubungan seks sareng bâbinè' sè ghi' bhuru akabin ngelluwi lakena. Enkidu ngaḍhep Gilgamesh, tapè kala. kaghum dâ' kamampowanna Enkidu, Gilgamesh aherra akanca sareng Enkidu, bân abârengn rèng-orèng rowa molaè parjhâlânan ennem arè ka Alas Cedar sè lègenḍaris, pas rèng-orèng rowa makala Peânjâgâ, Humbaba sè palèng mârèngès, bân nebbhâng ka'-bhungka'an Aras sè soccè. 

Dewi Ishtar taresna ka Gilgamesh bân terro Gilgamesh jârèya ḍhaḍḍhi lakèna, tapè Gilgamesh ta’ enḍâ’. Ishtar sè pegghel ngotos Banteng Surgawi ka'angghuy ngokom Gilgamesh. Namong, Gilgamesh bisa matè'è sapè kalabân bhântowan Enkidu. Ta' senneng kalabân hal ka'ḍinto, sâkabbhina ḍèwa motossaghi ka'angghuy ngokom matè Enkidu. 

È bagiyân kaḍuwâ' wiracarita panèka, kâsossa'an Gilgamesh polana sèḍâna Enkidu, Gilgames ngalakonè parjhâlânan sè jhâu bân bâbâjâ ka'angghuy nemmo rahasia oḍi' sè abaḍi.  

 Sombher